title: XI BOʻLIM. 
  AKSIZ SOLIGʻI - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: OBYEKTI VA SOLIQ BAZASI
  283-modda. Soliq toʻlovchilar
  284-modda. Soliq solish obyekti
  285-modda. Soliq bazasi
  286-modda. Aksiz toʻlanadigan tovarlarga (xizmatlarga)
  doir soliq solinadigan operatsiyalar amalga oshiriladigan sana
  287-modda. Soliq bazasiga tuzatish kiritish
  288-modda. Aksiz toʻlanadigan tovarlar eksportini tasdiqlash
  289-modda. Soliq stavkalari
  289-1-modda. Tamaki mahsulotlariga doir soliq stavkalari
  289-2-modda. Alkogol mahsulotlariga doir soliq stavkalari
  289-3-modda. Neft mahsulotlari va boshqa aksiz toʻlanadigan
  tovarlar va xizmatlarga doir soliq stavkalari
  283-modda. Soliq toʻlovchilar
  (1-q.)
  Aksiz soligʻini toʻlovchilar (bundan buyon ushbu boʻlimda soliq toʻlovchilar deb
  yuritiladi) deb quyidagi shaxslar eʼtirof etiladi:
  1) Oʻzbekiston Respublikasi hududida aksiz soligʻi solinadigan tovarlarni (aksiz
  toʻlanadigan tovarlarni) ishlab chiqaruvchilar;
  2) tabiiy gazni isteʼmolchilarga realizatsiya qilishni amalga oshiruvchilar;
  3) benzin, dizel yoqilgʻisini yakuniy isteʼmolchilarga realizatsiya qilishni, shu jumladan
  avtomobillarga yoqilgʻi quyish shoxobchalari orqali, shuningdek gazni gaz toʻldirish stansiyalari
  va gaz toʻldirish punktlari orqali realizatsiya qilishni amalga oshiruvchilar. Ushbu boʻlimni
  qoʻllash maqsadida yakuniy isteʼmolchilar deganda oʻz ehtiyojlari uchun benzin, dizel yoqilgʻisi
  hamda gaz oluvchi yuridik va jismoniy shaxslar tushuniladi;
  (OʻzR 30.12.2020-y. OʻRQ-659-son
  Qonuni tahriridagi band)
  4) oddiy shirkat ishtirokchisi boʻlgan, oddiy shirkat shartnomasi doirasida amalga
  oshiriladigan aksiz toʻlanadigan tovarni ishlab chiqarish bilan bogʻliq boʻlgan faoliyat boʻyicha
  oddiy shirkat ishlarini yuritish vazifasi zimmasiga yuklatilgan ishonchli shaxs;
  5) Oʻzbekiston Respublikasining bojxona hududi orqali aksiz toʻlanadigan tovarlarni olib
  oʻtuvchilar. Bojxona toʻgʻrisidagi qonunchilikka muvofiq mazkur shaxslar soliq toʻlovchilar deb
  eʼtirof etiladi.
  (OʻzR 21.04.2021-y. OʻRQ-683-son Qonuni tahriridagi band)
  (2-q.)
  Quyidagilar ham soliq toʻlovchilar deb eʼtirof etiladi:
  1) telekommunikatsiya mobil aloqa xizmatlarini (aksiz toʻlanadigan xizmatlarni)
  koʻrsatadigan Oʻzbekiston Respublikasi yuridik shaxslari;
  2) Oʻzbekiston Respublikasida faoliyatni doimiy muassasa orqali amalga oshiradigan, aksiz
  soligʻi solinadigan tovarlarni ishlab chiqaruvchi yoki shunday tovarlarni olib kirishni amalga
  oshiruvchi chet el yuridik shaxslari.